
Nr. înreg. 8047/24.09.2020
 (
 Avizat   
Director,
 prof. 
Viorica Ana ȘTEFU
)	







REGULAMENT
pentru organizarea şi desfăşurarea Concursului Regional TEHNOFAN
la Liceul Tehnologic „Costache Conachi”

Obiectivul principal al organizării acestui proiect constă în creșterea motivației elevilor pentru studiul disciplinelor tehnice și facilitarea participării elevilor din regiunea de Sud-Est la o competiție organizată într-o locație accesibilă din punct de vedere geografic (mai ales pentru școlile și liceele din mediul rural). Acest proiect își propune să descopere și să promoveze elevii pasionați de tehnologie, inginerie, creativitate  și să-i îndrume către învățământul liceal tehnologic, profesional sau universitar tehnic.

1. Consursul va avea loc miercuri, 12 mai 2021, ora 10.00. Perioada de înscriere va fi 12
aprilie – 10 mai 2021. Toate informațiile legate de Proiectul TEHNOFAN vor fi afișate pe site-ul Liceului Tehnologic „Costache Conachi” la adresa ltcc-pechea.ro.

Nu se percepe taxă (elevilor/părinţilor)  pentru înscrierea şi  participarea la Concursul Regional TEHNOFAN.

2. Elevii se pot înscrie (individual sau prin intermediul unui profesor îndrumător) prin 
[bookmark: _GoBack]transmiterea unui e-mail persoanelor de contact prof. Artenie Viorica – artviorica@yahoo.com şi prof. Neaşcu Alina Marilena  - alina_aln@yahoo.com, adresele vor fi afişate şi pe site-ul şcolii. Participarea la concurs poate fi în mod direct sau indirect. Se pot înscrie la concurs elevii claselor V - XII, care studiază la şcoli gimnaziale şi licee cu profil tehnic şi teoretic, din judeţele regiunii de Sud-Est dar şi din alte judeţe. Pariciparea este individuală ( nu în echipă de doi sau mai mulţi elevi).
3. În cazul în care situația pandemică la nivel național nu permite organizarea concursului cu 
participare directă, acesta se poate desfășura astfel:
- indirect (prin evaluarea lucrărilor de către evaluatorii stabiliți prin decizia directorului unității organizatoare și transmiterea rezultatelor centralizate către toți participanții prin poșta electronică);
- on-line (utilizarea platformelor zoom sau meet, prin trimiterea link-ului de acces către toți participanții cu 30 minute înainte de ora începerii concursului).
4. Concursul se adresează elevilor claselor V-XII care doresc să aplice în practică cunoştinţe, abilităţi şi atitudini dobândite la orele de specialitate sau noţiunile teoretice însuşite la orele de cultură generală.
5. Lucrările vor fi trimise pe e-mail la adresele menţionate la punctul 2 în perioada 12 aprilie– 10 mai 2021. Lucrările vor fi însoțite de un rezumat de jumătate de pagină A4, redactate cu TNR 12, aliniat stânga-dreapta, la un rând, în care se prezintă succint  conținutul materialului. Acest rezumat va fi publicat în Revista TEHNOFAN
6. Secţiunile Concursului Regional TEHNOFAN sunt: 
1. Robotica şi tehnologia viitorului- prezentări realizate de elevii claselor IX-XII;
2. Antreprenoriatul- un altfel de viitor - prezentări realizate de elevii claselor IX-XII;
3. Sisteme tehnologice ECO - prezentări realizate de elevii claselor IX-XII;
4. Tehnică şi artă- lucrări şi machete realizate de elevii claselor V-VIII.
           7. a. Pentru secţiunile 1, 2 şi 3 prezentări (PPT,PPS, PREZI,film):
-  PPT, PPS sau PREZI: materialul va conţine maxim 20 de slide-uri; PPT-ul (PREZI) se salvează cu numele elevului şi secţiunea la care se înscrie; pe primul slide vor fi menţionate numele elevului (şi  numele profesorului îndrumător dacă este cazul), şcoala de provenienţă şi domeniul de activitate.
-film: materialul să nu depăşească timpul de 10 minute, filmul să conţină în introducere tema, numele elevului sau elevilor, profesorului îndrumător şi şcoala de provenienţă.
7.b. Pentru secţiunea 4 elevii de gimnaziu vor folosi pentru realizarea obiectelor decorative şi machetelor doar materiale studiate în cadrul disciplinei „Educaţie tehnologică” respectând proprietăţile estetice şi funcţionale. Lucrările vor fi etichetate cu titlul lucrării, numele elevului, profesorului îndrumător şi şcoala de provenienţă. Pentru participare indirectă se vot trimite poze, filmulețe din care să reiasă etapele parcurse pentru obținerea produsului/lucrării.
8.Timpul destinat susţinerii unei lucrări este de 5-7 minute. Punctajul maxim al lucrării este de 100 de puncte, din oficiu se acordă 10 puncte. Evaluarea la toate probele Concursului Regional TEHNOFAN se face cu respectarea baremului de corectare şi notare. Evaluarea pe baza baremului de corectare şi notare se înregistrează în borderourile de evaluare, separat pentru fiecare evaluator.
9. Concursul Regional TEHNOFAN va avea loc miercuri, 12 mai 2021, ora 10.00 la Liceul Tehnologic „Costache Conachi” Pechea, sau în raport cu situația pandemică la nivel național indirect sau on-line.
10. Selecția lucrărilor se va face în perioada 12.04.2021 - 10.05.2021 și se va realiza de către un grup de profesori de specialitate și un inspector şcolar de specialitate (discipline tehnice)/cadru didactic universitar.
Criteriile de selecție vor avea în vedere respectarea termenul limită,  formatului lucrării, adaptarea gradului de dificultate al lucrării la nivelul de pregătire și vârstă  al elevilor, originalitatea în utilizarea materialelor (acolo unde este cazul) și modul creativ de abordare a temei, fără a pune accent pe aspectul financiar impus de achiziționarea materialelor sau componentelor necesare.
11. În ziua concursului, la ora stabilită, coordonatorii vor prezenta elevilor şi cadrelor didactice participante, regulile de desfăşurare a concursului. Timpul destinat prezentării unei lucrări este de 5-7 minute. Evaluarea la toate secţiunile concursului se face cu respectarea baremului de corectare şi notare. Lucrările sunt apreciate prin punctaje de la 0 la 100, conform baremelor de corectare şi notare. Dacă doi sau mai mulţi elevi au obţinut acelaşi punctaj (notă), departajarea se va face pe baza unei probe suplimentare stabilită de către comisia de evaluare (va fi mai bine clasat elevul care întruneşte la proba suplimentară punctaj mai mare). Evaluarea pe baza baremului de corectare şi notare se înregistrează în borderourile de evaluare individuale şi centralizate, pentru fiecare secţiune în parte.
12. Câştigătorii concursului se vor stabili prin aranjarea în ordine descrescătoare a punctajelor obţinute de elevi. Astfel se vor acorda câte un premiuI, un premiu II, un premiu III şi o menţiune pentru fiecare din cele 4 secţiuni şi pentru fiecare formă de prezentare în parte (exemplu: secţiunea 1:  premiul I pentru prezentare, premiul I pentru film).
Toţi participanţii vor primi diplome de participare iar profesorii îndrumători vor primi diplome de participare şi adeverinţe.
13. Rezumatele lucrărilor premiate vor fi publicate în revista TEHNOFAN, ISSN 2069-7775.

Coordonator,
prof. ing. Viorica ARTENIE

